У пачатку жніўня 2010-га года магутны ўраган абрынуўся на цэнтральныя раёны Беларусі. Найбольш моцны ўдар стыхія нанесла па Мінскай вобласці. У выніку тут лес на плошчы ў дзесяткі гектараў быў літаральна “пасцелены”. Але ўжо праз дзень усе кіраўнікі лясгасаў Беларусі вывучалі сітуацыю на месцы, пасля чаго на Міншчыну быў накіраваны “дэсант” – брыгады з кожнага лясгаса, каб распрацаваць лес і рэалізаваць драўніну. Значную дапамогу сваім калегам з Бярэзінскага лясгаса аказалі лесаводы Івацэвіцкага і Целяханскага лясгасаў, якія толькі нядаўна вярнуліся дадому.